සිරුර හැඩවැඩ කර තබාගැනීමට ලලනාවන් දක්වන්නේ අසීමිත ආශාවකි. ගැහැනුන්ගේ පිහිටිය යුතු පැහැපත් කම, කෙස් කලබ, නෙතඟ බැල්ම, පිරිසිදු බව, කතා විලාසය, කෝමල සිනහව, රතු වන් තොල්පෙති, මුතුවන් දත්, ලාලිත ගමන, උසට කැපෙන මහත, ආලවන්තකම කරුණාව, සංග්‍රහශීලී බව හා පරිත්‍යාගශීලී බව යනාදී ගුණාංගයන් අතර ඉදිරියට නෙරා පිහිටි පපුව හා පුළුලුකුළ විශේෂ තැනක් ගනී. සෙසු අංගෝපාංග සමගින් සිරුර මනාව හැඩගැසී පරිපූර්ණ වනුයේ මෙම අංග දෙකද ඇතුළත් වූවොත් පමණි. එම නිසා, නිතඹ සොලවා පිරිමින්ගේ මනස සෙලවීමට අඟනෝ දැඩි පරිශ්‍රමයක් දරති. ආජන්ටිනාව පාපන්දු ක්‍රීඩාවට මෙන්ම රූපලාවණ්‍ය සැත්කම්වලටද ප්‍රකට රටකි. හේතුව අන් රටවලට වඩා එරට ගාස්තු අඩුවීමයි. එහි කාර්යබහුලත්වය කොතෙක්ද යත් සැත්කමට නම් දී පොරොත්තු ලේඛනයේ දිගු කලක් බලා සිටිය යුතුය. ආජන්ටිනා රූප සුන්දරී සෝලංගා ඇස ගැටෙන පිරිපුන් දේහ විලාශයකින් හෙබි තරුණියකි. රැලිවැටුණු කෙස් කලබ බෙල්ල දිගේ ඇද වැටෙන්නේ රටාවකට ය. නීල මැණික් සේ ඔප්ගැන් වූ නෙත්වලින් විහිදෙන කාන්තිය, ඇය මඳ සිනහවක් පානාවිට අවට පාළුව මැකි යන බව මාධ්‍යවේදීහු කියති. මුළු සිරුරෙන්ම ලස්සන වැගිරේ. එහෙත් මෙතරම් රමණීය දේහයක් උරුම වී තිබියදීත් තමාට යම් අඩුවක් ඇතැයි ඇයට සිතිණි.
පාපන්දු ක්‍රීඩාවට මෙන්ම රූපලාවණ්‍ය සැත්කම් වලට ප්‍රසිද්ධ රටක් වන්නේ කුමක්ද
ආජන්ටිනාව